tomron87/hebrew-wikipedia-sentences-corpus huggingface dataset:
בסוף השיר ישנן מחיאות כפיים ובכך מתחיל השיר האחרון באלבום - "A Day In The Life".
השיר פורסם תחילה בבריטניה ב-26 במאי 1967, ובארצות הברית ב-2 ביוני 1967 במסגרת האלבום.
ההקלטה המקורית של השיר כלולה באלבומי האוסף של הביטלס The Beatles 1967-1970 (1973) וב-Yellow Submarine Songtrack משנת 1999. ישנה הקלטה גם ב-Anthology 2 מ-1996. כעשר שנים מאוחר יותר פורסם רמיקס לשיר באלבום Love.
המחברת ששימשה את מקרטני לכתיבת השיר (ושירים נוספים) הוצעו למכירה ב-1998.
השיר מעולם לא בוצע בהופעה חיה על ידי הביטלס.
הוא בוצע על ידי שלושה מחברי הלהקה לשעבר (מקרטני, הריסון וסטאר) ביחד עם אריק קלפטון ב-19 במאי 1979, במסיבת החתונה של קלפטון.
ג'ימי הנדריקס ביצע את השיר בהופעה חיה, כשלושה ימים בלבד לאחר צאת לתקליט, בנוכחות מקרטני והאריסון בקהל.
הנדריקס ביצע את השיר גם בפסטיבל האי וייט 1970.
פול מקרטני ביצע את השיר בסיבוב ההופעות העולמי שלו ב-1989–1990. בהופעות שלאחר מכן קישר מקרטני בין השיר לבין השיר "The End".
ביולי 2005 מקרטני ו-U2 ניגנו את השיר בהייד פארק שבלונדון.
השיר (במתחיל ב-"It was twenty years ago, today") נבחר בין היתר כדי להנציח 20 שנה ללייב אייד.
הסינגל שוחרר למטרות צדקה באייטונס והגיע למקום ה-48 בבילבורד הוט 100 ולמקום הראשון במצעד ההורדות בבריטניה.
בכך הביצוע קבע שיא עולמי לשיר המקוון הנמכר ביותר בכל הזמנים.
בשנת 2011, רובי וויליאמס ביצע את השיר בסיבוב ההופעות של טייק ד'את.
בשנת 2013, השיר בוצע בפרק של Glee.
פול מקרטני - סולן, גיטרות מובילות, ובס
ג'ון לנון - הרמוניה, שירה
ג'ורג' האריסון - הרמוניה, שירה, גיטרה מובילה/קצב
ניל סנדרס - קרן יער
ג'יימס באק - קרן יער
טוני רנדל - קרן יער
ג'ון בנטל - קרן יער
"Shadows of Forgotten Ancestors" (בעברית: "צללים של אבות נשכחים") הוא סינגל שהוקלט על ידי הזמרת האוקראינית אלינה פאש.
היה אמור ליצג את אוקראינה באירוויזיון 2022.
שם השיר לקוח מהסרט "Shadows of Forgotten Ancestors", משנת 1965. הקליפ מציג מספר יצירות אמנות, ואת הסופרות לסיה אוקראינקה ואירינה וילדה.
בבית הראשון מספרת פאש על ההיסטוריה הארוכה של אוקראינה.
לאורכו, מועצמים המושגים "שלום" ו"אחווה הדדית" בין העם האוקראיני לשכניו.
לטענת פאש, העם האוקראיני יכול ליצור עברו עתיד חדש אם יפסיק להיות תלוי בטרגדיות העבר שפקדו אותו.
ב-5 בפברואר הכריזה חברת השידור הציבורי הלאומית של אוקראינה (UA:PBC) כי פאש עברה את שלבי הסינון להשתתפות בקדם האוקראיני לאירוויזיון 2022. היא ביצעה את השיר בגמר הקדם, שנערך ב-12 בפברואר 2022, והגיעה למקום הראשון עם 15 נקודות.
לאחר ניצחונה טען סולן להקת קאלוש אורקסטרה, שהגיעה למקום השני בקדם, כי מפיקיו זייפו את תוצאותיו.
לאחר המופע אף הועלה סרטון יוטיוב קצר בו הוא נראה מתעמת עם אחד ממפיקי התוכנית במסדרון על זכייתה של פאש.
UA:PBC הצהירה כי לא הייתה שגיאה בספירת הקולות.
בעקבות המחלוקת סביב הזוכה של הקדם האוקראיני לאירוויזיון 2019, מארוב, שהובילה לפרישתה של המדינה מהתחרות באותה השנה, הוכנס כלל חדש לתחרות, לפיו אמנים שהופיעו ברוסיה מאז שנת 2014 או נכנסו לחצי האי קרים בניגוד לחוק האוקראיני בנושא לא יורשו להשתתף בתחרות.
ב-14 בפברואר 2022 טען בלוגר הטיולים האוקראיני, סרגיי סטרננקו, כי פאש נכנסה לחצי האי קרים מהטריטוריה הרוסית ב-2015, וזייפה את תיעוד הטיול שלה כדי להשתתף בקדם.
אנדריי דמצ'נקו, דובר משמר הגבול האוקראיני, הצהיר כי לא הונפקה על ידם אף תעודה המאשרת זאת.
הוא ציין כי הזמרת אכן הגישה בקשה לחצות את הגבול.
סבטלנה אוסטאפה, יו"ר מועצת הפיקוח של UA:PBC, עתידה לכנס מפגש בין בכירי החברה בימים הקרובים, על מנת לדון בסוגיה.
מפיקיה של פאש התייחסו להאשמות והצהירו כי היא נכנסה לקרים דרך הגבול האוקראיני, וכי הבקשה המדוברת הוגשה על ידי חבר צוות של פאש.
ב-16 בפברואר פרסמה פאש פוסט בעמוד האינסטגרם שלה, בו היא טוענת כי שירות משמר הגבול לא הצליח לספק עבורה תעודה כי היא חצתה את הגבול האוקראיני לחצי האי קרים.
זמן קצר אחר כך הצהירה כי היא פורשת מתפקידה כנציגת אוקראינה לאירוויזיון.
Shake It (בעברית: נער את זה) הוא שיר שהוקלט על ידי הראפר האמריקאי קיי פלוק, בהשתתפות הראפרים האמריקאים קארדי בי, דאגי ב.
ובורי3000. השיר יצא לאור ב-15 באפריל 2022, על ידי חברת התקליטים קפיטול רקורדס, כסינגל שלא מתוך אלבום.
השיר דוגם חלק מ-"" של אייקון.
השיר הגיע למקום התשיעי במצעד הסינגלים של ניו זילנד.
בילבורד כינו את השיר כ"באנגר היפ הופ חדש לגמרי".
עוד נאמר שם שקארדי בי "מראה את הגיוון האמנותי שלה ובוחנת אותו".
ב-Complex כתבו שקארדי בי "מציגה צדדים אחרים שלה בשיר הזה".
בפיצ'פורק ציינו שב-"Shake It", קארדי בי "חוזרת בחזרה לבסיס שלה, של השירים הקודמים שלה "Pull Up", "Red Barz" שיצאו בעבר".
הווידאו קליפ הרשמי של השיר פורסם ב-15 באפריל 2022, ביום יציאתו של השיר כסינגל.
אזורתאריך יציאהפורמטחברת תקליטיםמקורעולם15 באפריל 2022הזרמת מוזיקה • הורדה דיגיטליתקפיטול
Sexy and I Know It (בעברית: [אני] סקסי ואני יודע את זה) הוא סינגל של הצמד המוזיקלי האמריקאי LMFAO, מתוך אלבום האולפן השני שלו, Sorry for Party Rocking.
השיר יצא לאור ב-16 בספטמבר 2011, על ידי חברת התקליטים אינטרסקופ רקורדס, כסינגל השלישי מתוך האלבום.
השיר נכתב על ידי סטפן קנדל גורדי, גונרוק, ארין בק, ג'ורג' מ.
רוברטסאן וקנת' אוליבר, והופק על ידי פארטי רוק.
הוא הגיע למקום הראשון במצעד הבילבורד הוט 100 ב-7 בינואר 2012, ונשאר שם כשבועיים.
השיר נכנס למקום ה-76 במצעד הבילבורד הוט 100 ב-17 בספטמבר 2011. מאוחר יותר, קפץ השיר למקום ה-25 וב-1 באוקטובר 2011 הגיע לעשירייה הפותחת במצעד.
ב-19 בנובמבר, הגיע למקום השני במצעד, נשאר שם לשבעה שבועות ונחסם על ידי "We Found Love" של ריהאנה מהגעה למקום הראשון, עד שהגיע לצמרת המצעד.
הווידאו קליפ של השיר צולם בוונציה שבקליפורניה והועלה לערוץ היוטיוב של הצמד ב-16 בספטמבר 2011. הוא כולל את רדפו יחד עם קבוצת גברים, בהם הוק מקווסט קרו, שאפל בוט, ניית'ן פייסלי ו-Q רוקדים ברחבי העיר לעיני נשים.
במספר סצנות נראה רדפו מרים משקולות.
בקליפ הופעות קמע של צ'לסי קורקה, רון ג'רמי, וילמר ולדראמה, אליסטר אוברים, ויקטור קים, סטיב טרדה, לולה בלאן, ריאן קונפרידו, ריאן פנג מקווסט קרו, מינדי רובינסון, אנג'לו מרקוני, דארן מייבי, דרלה ג'ורג' וסיימון רקס.
הווידאו קליפ ביוטיוב סומן כתוכן מיני מספר פעמים מאז צאתו לאור.
השוט האחרון בקליפ נותן מחווה לשוט האחרון ב-"Thriller" של מייקל ג'קסון: הוא מראה את שאפל בוט עוזב עם הבנות בזמן שהוא מפנה את ראשו לכיוון המצלמה שמאחוריו והתמונה קופאת.
53" הוא סינגל של הדי ג'יי הארגנטינאי ביסאראפ שהוקלט על ידי הזמרת-יוצרת הקולומביאנים שאקירה.
הוא יצא לאור ב-11 בינואר 2023, על ידי חברת התקליטים דאלה פליי, כסינגל שלא מתוך אלבום.
את השיר כתבו השניים ביחד עם קווין קרוז וסנטיאגו אלבארדו.
השיר הגיע למקום הראשון במצעד הבין-לאומי של ספוטיפיי עם 14.3 מיליון השמעות; שיא של כל הזמנים לשיר בשפה שאינו באנגלית.
השיר נכתב על ידי גונזאלו ג'וליאן קונדה, שאקירה מבאראק, קווין קרוז וסנטיאגו אלבארדו והופק על ידי ביסאראפ.
דיווחים ראשונים על שיתוף פעולה בין האמנים הופצו באוגוסט 2022, כאשר שאקירה שלחה איחולים ליום ההולדת של ביסאראפ.
ב-9 בינואר 2023, מטוס קטן שנשא דגל עם המילים "Una loba como yo no está pa' tipos como tú" טס מעל מאר דל פלאטה ומיאמי, ורמז על שיתוף פעולה אפשרי שעתיד לצאת ב-11 בינואר.
ביסאראפ הכריז על השיר ברשתות החברתיות שלו למחרת.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-42 מיליון השמעות.
הווידאו קליפ הרשמי של השיר פורסם ב-12 בינואר 2023. הוא צבר למעלה מ-123 מיליון צפיות בפחות משבוע; אחד מהקליפים הבודדים בהיסטוריה שעשו זאת.
נכון לינואר 2023 עומד מונה הצפיות של הקליפ על למעלה מ-100 מיליון צפיות.
בפחות מ-3 ימים, הקליפ הצליח להגיע להישג זה והוכתר על ידי גינס ל"רצועה הלטינית אשר מגיע הכי מהר ל-100 מיליון צפיות ביוטיוב".
השיר הגיע למקום השני ברשימת "23 השירים הלטיניים הטובים ביותר של שנת 2023 עד כה" של בילבורד.
ארגוןרשימהדירוגמקוררולינג סטון100 השירים הטובים ביותר לשנת 20235בילבורד100 השירים הטובים ביותר של 2023: בחירות הצוות3
פרסתאריךקטגוריהעבורתוצאהמקורפרס גראמי הלטיני14 בנובמבר 2024הביצוע הטוב ביותר למוזיקה אלקטרונית לטינית"Bzrp Music Sessions, Vol.
אזורתאריך יציאהפורמטחברת תקליטיםמקורכלל העולם11 בינואר 2023הזרמת מוזיקה • הורדה דיגיטליתדאלה פליי
Shake It Up: Break It Down הוא פסקול הבכורה מהעונה הראשונה (2010–2011) של הסדרה המקורית של ערוץ דיסני, "שייק".
הוא יצא ב-12 ביולי 2011 כשילוב של 2 דיסקים: CD ו-DVD, כשה-DVD כולל את צעדי הריקוד.
"Shake It Up" של סלינה גומז יצא כסינגל שיווקי ראשון והגיע למקום ה-9 במצעד השירים מתחת להוט 100 בארצות הברית והוא משמש גם כשיר הנושא של הסדרה.
"Watch Me" של בלה ת'ורן וזנדאיה, יצא כסינגל המוביל והגיע למקום ה-86 בבילבורד הוט 100 בארצות הברית.
אנדרו ליהי מ-AllMusic נתן ביקורת שפורסמה לקראת סוף העונה הראשונה של "שייק", פסקול זה כולל 14 שירים מסדרת הלהיט של דיסני, כמו גם DVD בונוס של הדרכות ריקוד, שלב אחר שלב.
סלינה גומז שרה את שיר הנושא, בעוד השחקניות בלה תורן וזנדאיה מבצעות את הסינגל השני של האלבום, "Watch Me".
הפסקול הגיע למקום ה-22 בבילבורד 200 בארצות הברית ועמד בראש מצעד הפסקולים ומצעד אלבומי הילדים בארצות הברית.
הוא הגיע למקום ה-65 במקסיקו.
"Shake It Up" הוא שיר של הזמרת והשחקנית האמריקאית סלינה גומז.
השיר נכתב והופק על ידי ג'ני לורי, אריס ארכונטיס וחן נאמן עבור האלבום ושימש כשיר הנושא של הסדרה.
השיר יצא כסינגל שיווקי ב-24 באוקטובר 2010 על ידי וולט דיסני רקורדס והגיע למקום ה-65 במצעד השירים הדיגיטליים בארצות הברית.
"Sexy, Sexy Lover" הוא הסינגל השבעה-עשר של הצמד הגרמני מודרן טוקינג, שיצא כחלק מאלבום האולפן השמיני שלו, Alone.
השיר יצא לאור ב-17 במאי 1999 בהוצאת חברות התקליטים אריולה רקורדס וברטלסמן מיוזיק גרופ כסינגל השני מתוך האלבום.
השיר דורג בעשירייה הפותחת בפינלנד, וזכה להצלחה במדינות אירופה.
אזורתאריך יציאהפורמטחברת תקליטיםמקורכלל העולם17 במאי 1999תקליטוראריולה • BMG
Shadows of Blue (בעברית: "צללים של כחול") הוא המיני-אלבום הרביעי והשני בשפה האנגלית של הזמר הישראלי מרגי.
המיני-אלבום יצא לאור ב-9 במאי 2024 תחת הוצאת חברת התקליטים סבן מיוזיק גרופ.
המיני אלבום הבינלאומי הראשון של מרגי, Dark Side Of The Rainbow, זכה לסיקור בפלטפורמות כמו רולינג סטון ובילבורד, והוא הופיע בתור מופע החימום של ברונו מארס במהלך הופעתו בישראל.
מרגי גם לקח על עצמו תפקידים כפרזנטור של מותג האיפור Il Makiage ומותג האופנה טוונטי פור סבן, ומוביל את הקמפיין לאפליקציית התשלום PayBox.
ב-15 בפברואר 2024, מרגי הוציאה את "Cry" כסינגל ראשון מתוך המיני-אלבום.
מרגי תכנן במקור להוציא סינגל ראשון אחר בנובמבר, אבל שינה אותו ל-"Cry" לאחר תחילת מלחמת חרבות ברזל, מכיוון שהוא הרגיש שזה השיר הנכון לשחרר באותה תקופה.
את הקליפ לשיר ביים דמיאן בלו.
מרגי הוציא ביום ב-9 במאי את המיני-אלבום.
על בחירת שם האלבום סיפר מרגי: .
השיר "Don't Let Me Wake Up" נכתב בשיתוף מרגי והוא שיר אישי שמתאר את הפחד לאבד מישהו קרוב.
"Cry" היא בלדת פסנתר, המשלבת מנגינה מהקלאסיקה של אלטון ג'ון, "Goodbye Yellow Brick Road", לאחר שג'ון נתן למרגי את ברכתו להשתמש בה.
מרגיע כתב את השיר על היכולת להיות חשוף ופגיע עם האנשים הקרובים אליו.
משפחתו וחבריו של מרגי השתתפו בהקלטת קולות רקע של "Cry".
את השיר "On My Way Up" כתבו אלברו רודריגז, סקוט טיילר שוורץ, ניצן קייקוב ומרגי בעצמו.
הוא משקף את הרגשות של מרגי לגבי הקריירה שלו והפיכת רגעים קשים להזדמנויות.
השיר "Look Easy" נכתב בשיתוף מרגי והפיק המפיק האגדי דייוויד פוסטר, שעבד עם אמנים כמו מייקל ג'קסון, ויטני יוסטון וברברה סטרייסנד.
הוא מדבר על השלב שבו מישהו קרוב אליך ממשיך הלאה.
"Shakespeare's Sister" (בעברית: "אחותו של שייקספיר") הוא שיר של להקת הסמית'ס.
השיר יצא במרץ 1985 והגיע למקום ה-26 במצעד הסינגלים הבריטי.
על העטיפה הקדמית של הסינגל מופיעה כוכבת "Coronation Street" לשעבר, פאט פיניקס, המחופשת לדמותה אלסי טאנר.
הכותרת מתייחסת לחלק ממאמרה הפמיניסטי של וירג'יניה וולף "חדר משלך", שבו היא טוענת שאם לויליאם שייקספיר הייתה אחות גאונית באותה מידה, כאישה לא הייתה לה הזדמנות לעשות בו שימוש.
שון או'הייגן אומר שהמאמר היה "אחד מהטקסטים הפמיניסטיים הרבים שמוריסי אימץ כמתבגר מבולבל מינית ומתעורר פוליטי".
לדברי סיימון גודארד, המילים מתבססות גם על הנובלה של אליזבת סמארט By Grand Central Station I Sat Down and Wept ועל השיר "Don't Jump" של בילי פיורי.
הנרטיב של השיר הושווה ל-The Glass Menagerie של טנסי ויליאמס, שבו דמותה של לורה וינגפילד מכונה "אחותו של שייקספיר" על ידי דמותו של ג'ים אוקונור מכיוון שהאחרון מתייחס לאחיה של לורה, טום, סופר שאפתן, כ"שייקספיר".
"Shadows in Silence" (בעברית: "צְלָלִים בִּדְמָמָה") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השישי שלו, (1996).
את השיר הלחין והפיק המפיק המוזיקלי הגרמני-רומני מיכאל קרצו, שייסד את הפרויקט המוזיקלי.
קטע כלי זה מחבר בין "" ו-"The Child in Us" וממשיך את המהלך ההרמוני של האלבום.
את "Shadows in Silence" הלחין והפיק מיכאל קרצו במטרה לחבר בין רצועות האלבום.
קטע כלי זה דוגם חלק מהמלודיה של "Distant Shores" מאת אקו וירטואל.
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.4 מיליון השמעות.
ב-10 במאי 2017, עשרים-ואחת שנים מיציאתו המקורית של השיר הוחלט להעלות את האודיו הרשמי שלו לערוץ היוטיוב של אניגמה.
אזורתאריך יציאהפורמטחברת תקליטיםמקורכלל העולם22 בנובמבר 1996תקליטור • הורדה דיגיטליתוירג'ין • כריזמה
Shadow Kingdom הוא אלבום האולפן ה-40 ואלבום הפסקול השני של הזמר והיוצר האמריקאי בוב דילן, שיצא ב-2 ביוני 2023 דרך חברת התקליטים קולומביה רקורדס.
זהו האלבום הראשון של דילן עם הקלטות אולפן חדשות מאז אלבומו Rough and Rowdy Ways משנת 2020. השירים הוקלטו ב-Village Recorder במערב לוס אנג'לס בתחילת 2021 כדי ללוות את סרטה של עלמה הראל "Shadow Kingdom: The Early Songs of Bob Dylan", שצולם מאוחר יותר.
אף על פי שאף מוזיקאים לא רשומים בקרדיטים, מקורות שונים זיהו את נגני הסשן כנגנים ותיקים כמו טי בון ברנט ודון ואס.
זהו האלבום הראשון בו דילן מנגן עם להקה שאינה כוללת תופים או כלי הקשה.
Shadow Kingdom מורכב מהקלטות חדשות של 13 שירים מהמחצית הראשונה של הקריירה של דילן בתוספת שיר אינסטרומנטלי חדש בשם "Sierra's Theme".
לאלבום קדם סינגל ל"Watching the River Flow", שיצא בפלטפורמות סטרימינג וכסרטון יוטיוב ב-13 באפריל 2023. הביצוע של "Forever Young" מסרטה של הראל יצא לאור כסרטון עצמאי ב-2 ביוני 2023. האלבום זכה לשבחים אוניברסליים מהמבקרים.
צילום עטיפת האלבום הוא תמונת סטילס בשחור-לבן של בוב דילן מנגן על המפוחית שנלקחה מהסרט "Shadow Kingdom: The Early Songs of Bob Dylan", בבימויה של עלמה הראל וצולם על ידי לול קראולי.
העיצוב הגרפי נזקף לזכותו של ג'ף גאנס.
Shadow Kingdom שוחרר לשבחי ביקורת נרחבים, וקיבל ציון ממוצע של 84 במאגר הביקורות Metacritic.
סקירת "רולינג סטון" מאת מיכלאנג'לו מטוס כינתה את Shadow Kingdom אחד מהאלבומים המומלצים של "Hear This" לחודש יוני 2023, בטענה שדילן גורם לשירים הקלאסיים שלו "להיראות חדשים להפליא".
סקירה של סקוט באוור מ-Associated Press שיבחה את העיבודים, וציינה כיצד "המנה הכבדה של אקורדיון וללא תופים" גורמת לשירים "להישמע רעננים שוב".
באואר גם טען כי האלבום "עומד בתשובה טובה לכל המתנגדים שטענו, לכאורה מהיום הראשון, שדילן לא יכול לשיר.
העיבודים המאופקים מושלמים לקולו המבולבל והמרושע של דילן".
ניל מקורמיק מה"דיילי טלגרף" העניק לאלבום דירוג של חמישה מתוך חמישה כוכבים וכתב: "[...] איזו שמחה מוחלטת זו, שבה הזקן הגדול של שירים מרפרף על הדפים האחוריים שלו בהנאה אמיתית, אדם בשנות ה-80 לחייו שחזר על דברי נעוריו האש ומוצא שם משמעויות חדשות לגמרי".
ריצ'רד ויליאמס דירג ב-"Uncut" את האלבום בארבעה מתוך חמישה כוכבים, בטענה שהסאונד שלו צמח לכאורה מאלבומו הקודם של דילן Rough and Rowdy Ways.
ויליאמס כינה את המוזיקה "רשת אינסטרומנטלית רופפת וקולחת" ותיאר כיצד "תנפחות איטיות של אקורדיון, גיטרות אקוסטיות ובס מיתר קשת" מדגישים את "הקול הקדמי והמרכזי המנוסח בקפידה".
ג'ון מולווי ממגזין "מוג'ו" העניק לאלבום ארבעה מתוך חמישה כוכבים, וכינה אותו "תוספת שימושית ביותר לקטלוג דילן" והדגיש את הביצוע של "What Was It You Wanted" כ"מרשים במיוחד" בשל הרצינות שלו.
פול סינקלייר, שכותב באתר "Super Deluxe Edition", כינה את זה "תקליט עבור דילן שהופך לאוצר – האחרון מבין כמה מהדורות שלו שהן רכישות חיוניות".
בביקורת על האלבום ב-"Hot Press", פט קארטי שיבח את האופן שבו "הישגי כתיבת שירים מונומנטליים הוציאו מהם את הפטינה של היכרות ויראת כבוד ומאפשרים לשמוע אותם מחדש.
העיבוד הזה של 'Just Like Tom Thumb's Blues' מעביר את השיר קדימה (ואחורה) בזמן מהעבר הפראי, והמתפורר של Highway 61 Revisited אל הרגע הרגוע יותר כאשר-אתה-אבוד-בגשם בסביבות חוארז של פסקול Pat Garrett & Billy the Kid".
הזמר והיוצר אליוט מרפי ציטט את הביצוע של דילן ל-"Most Likely You Go Your Way and I'll Go Mine" באלבום זה כאחד מעשרת השירים המובילים שלו במאה ה-21 במאמר למגזין "Poetic Justice".
Shadow Kingdom הופיע לראשונה במקום ה-71 ב-Billboard 200, אך היה האלבום השביעי הנמכר ביותר בארצות הברית במהלך השבוע הראשון ליציאתו בהתבסס על מכירות אלבומים טהורות.
האלבום הגיע למצעדים ב-19 מדינות לפחות והגיע ל-10 הגדולים באוסטריה, בלגיה, פינלנד, גרמניה, סקוטלנד ושווייץ.
Shahid היא פלטפורמת הזרמת מדיה (סטרימינג) סעודית המופעלת על ידי קבוצת MBC שבבעלות המדינה.
זו הפלטפורמה הגדולה ביותר בעולם דוברי הערבית.
היא הושקה בשנת 2008 על ידי MBC Group ומותגה מחדש בשנת 2020. יותר מ-27 מיליון משתמשים חודשיים ייחודיים דווחו עד סוף הרמדאן 2019, והיא כבשה נתח שוק של 85% צפייה ב-VOD באזורי המזרח התיכון וצפון אפריקה.
המילה Shahid, בעברית: "שאהד", נגזרת מהשורש ش-ه-د (ש-ה-ד), שהוראתו קשורה לראייה, צפייה, עדות או נוכחות.
פלטפורמת שאהד הושקה בשנת 2008 בשם MBC Shahid Online, כדי לאפשר למשתמשי MBC לצפות בתוכניות הטלוויזיה האהובות עליהם, מתוך מאגר התכנים של MBC.
בשנת 2009, הרחיבה MBC את Shahid Online ל-Shahid.net - פלטפורמת סטרימינג בחינם של וידאו על פי דרישה (AVOD).
השירות היה זמין במספר אזורים בלבד.
ביולי 2012 הושקה אפליקציית Shahid ובתוך שבוע היא הגיעה לראש חנות האפליקציות במזרח התיכון ובצפון אפריקה.
שירות הפרימיום המבוסס על מנוי 'Shahid PLUS' (שוּנה ל: Shahid VIP) הושק ב-2014, סיפק למשתמשים גרסה של שירות הווידאו על פי דרישה (VOD) החינמי.
בכך היא אפשרה למנויים לצפות בכל התוכן הזמין ללא הפרעה של פרסומות כלשהן.
בשנת 2019, הפלטפורמה סיפקה גישה לתוכניות MBC הרגילות, לקהלים מחוץ לאזור המזרח התיכון וצפון אפריקה.
הפרק הראשון של כל התוכניות היה זמין בחינם ושאר הפרקים היו זמינים דרך שירות המנויים של Shahid PLUS.
השינוי הביא להכפלת מספר המשתמשים מחוץ לאזורים אלו.
שיפוץ ומיתוג מחדש ל-Shahid VIP
בשנת 2020, Shahid VIP עבר מיתוג מחדש והתקדמות טכנית.
ההשקה נערכה בטקס באופרה של דובאי ב-15 בינואר 2020. על מגדל בורג' ח'ליפה הופיע הסלוגן "It's our Time" (זה הזמן שלנו) לציון השקת הפלטפורמה המחודשת.
ההצעות של הפלטפורמה הן בשכבת החינם (Shahid) והן בשכבת התשלום (Shahid VIP) עברו אסטרטגיה מחדש.
הרובד בתשלום מותג מחדש כ-'Shahid VIP' והפלטפורמה הגבירה את קלות הצפייה, המהירות, איכות הזרמת המדיה, שיפור החיפוש של התוכן הרלוונטי על ידי מתן גישה דרך טלפונים ניידים ומסכי טלוויזיה גדולים שונים באמצעות פונקציונליות Chromecast ו־AirPlay.
בנוסף, המיתוג מחדש כלל תכונות חדשות כגון הממשק האנגלי לפלטפורמה ופונקציונליות כניסה באמצעות מספר נייד או Apple ID והזרמת הווידאו עברה למחשוב ענן.
באוקטובר 2020 הושק כפתור השלט רחוק הממותג שלה.
Shahid VIP הקימה מספר שותפויות אסטרטגיות עם חברות שונות כמו:
Viva (מפעילת הטלקום בכווית), בשנת 2015, שאפשרה למנויים לבצע תשלומים דרך הטלפונים הניידים שלהם.
Omantel (ספקית הטלקום בעומאן), בשנת 2018.
בשנת 2020 נוצר שיתוף פעולה עם Vodafone Egypt (וודאפון במצרים).
stc Group (חברת הטלקום הסעודית), במאי 2020.
TCL (חברת טלקום סינית), מאי 2020.
שאהד מספקת תוכן מקורי ופרמיום שלה ושל שותפים.
השרות של שאהד כולל סטרימינג בשידור חי של:
כל ערוצי הטלוויזיה של MBC ובכלל זה גם בשפות זרות, כמו: בפרסית (MBC Persia) ובהודית (MBC Bollywood).
Rotana Media Group הסעודית, על כל ערוציה (חדשות, סרטים, תוכניות ילדים, מוזיקה ועוד).
תאגיד השידור הלבנוני - LBCI החל להזרים בפלטפורמה ביולי 2020.
Shahid VIP משתף פעולה עם דיסני ופוקס כדי להציע את התכנים הנרחבים שלהם עם כתוביות בערבית.
Shahid VIP מציע סרטים דוקומנטריים בערבית ובכלל זה סרטים מאל-ערבייה, ו-iwonder, פלטפורמת ההרשמה לווידאו על פי דרישה המוקדשת לסרטים תיעודיים וסיפורי חיים אמיתיים.
הפלטפורמה מספקת תכונות מיוחדות של בקרת הורים כדי להבטיח צפייה בטוחה.
Shadow R1 הוא מטוס מודיעין, תצפית וסיור אווירי (ISR – Intelligence, Surveillance and Reconnaissance) מתוצרת חברת ביצ'קראפט, המבוסס על דגם ה־King Air 350ER.
המטוס מופעל בלעדית על ידי חיל האוויר המלכותי (RAF) ומשמש למשימות מודיעין אותות (SIGINT), תצפית ולוחמה אלקטרונית.
בתחילת שנות ה־2000 זיהה משרד ההגנה הבריטי צורך במטוס מודיעין אווירי גמיש, בעל יכולת טיסה ממושכת ועלויות הפעלה נמוכות יותר ממטוסי סיור גדולים.
דגם ה־King Air 350ER נבחר כבסיס, ועבר התאמות ייעודיות לצורכי מודיעין אותות ותצפית.
חברת ריית'יאון (Raytheon) הובילה את פרויקט ההסבה, בשיתוף עם BAE סיסטמס.
המטוסים קיבלו את הכינוי הצבאי Shadow R1.
המטוסים נמסרו לחיל האוויר המלכותי בשנת 2009. נכנסו לשירות רשמי ב־2010 והחלו לפעול תחילה באפגניסטן.
בהמשך הופעלו גם בעיראק, בסוריה ובמבצעים נוספים של בריטניה במסגרת הקואליציה הבינלאומית נגד דאעש.
על פי פרסומים שונים הם פעלו מעל רצועת עזה בזמן מלחמת חרבות ברזל.
במהלך גיחות האיסוף נאספו עד 1,000 שעות של צילומים.
ב־2021 הוחלט לשדרג את הצי לדגם Shadow R2, הכולל מערכות מודיעין מתקדמות, אמצעי תקשורת חדשים ויכולת לשאת מערכות נוספות בהתאם למשימות.
חיל האוויר המלכותי – בבסיס RAF Waddington.
ארצות הברית (הוזמנו 4 מטוסים Shadow R Mark 1)
צוות טיסה: שני טייסים + מפעילי מערכות מודיעין
מנועים: שני טורבו־פרופ מדגם Pratt & Whitney PT6A-60A
טווח: מעל 4,259 ק"מ (עם מכלי דלק נוספים)
זמן שהיה באוויר: בין 7 ל-8 שעות (לפי כמות הציוד)
אורך מסלול המראה: 1.23 ק"מ
מערכות: חיישני מודיעין אותות, מצלמות תצפית, מערכות עיבוד בזמן אמת ותקשורת לוויינית
SharePoint היא סדרת מוצרים של חברת מיקרוסופט, המיועדים לשיתוף משאבי ידע לשם ניהולם על ידי מספר משתמשים המחוברים ברשת מחשבים.
המוצרים באים בזוגות - ה-Services שמספק סביבת עבודה וה-Server, שמשמש להקמת פורטל על השרת המשותף.
הסדרה הופצה לראשונה בשנת 2001, עת יצאו המוצרים: Sharepoint Team Services ו-SPS - פורטל ארגוני ושרת ניהול מסמכים Sharepoint Portal Server 2001 שישב על שרתי Exchange.
ה-SPS נועד לשרת עובדי ידע המשתמשים במערכות חלונות ואופיס על מנת לאפשר להם לאתר, לחלוק ולפרסם מידע בצורה קלה ופשוטה.
בשנים הבאות הוכנסו שינויים רבים, כאשר Sharepoint הפכה בהדרגה להיות פלטפורמה מרכזית לניהול ידע, פלטפורמה מרכזית לניהול יישומים פשוטים וליישומי Workflow (דוגמת נינטקס) וכן פלטפורמה מרכזית לשיתוף מסמכים.
כמו כן, נוספו לכלי יכולות בינה עסקית ופתרונות מדיה חברתית.
Web part הוא פקד צד שרת של ASP.NET, שמכיל תכנים מבוססי ווב.
מספר Web parts שמשולבים בדף HTML, מאפשרים למשתמש לשנות את מראה הדף ואת התנהגותו.
דף פורטל שמשולבים בו Web parts, נקרא דף Web part.
ה-Web parts נמצאים באזורים שונים של הדף.
לדוגמה, אזור אחד של הדף יכיל Web part הקשור למזג אוויר, אזור אחר יכיל Web part העוסק בחדשות מהעולם, אזור נוסף יכיל Web part ובו לוח שנה ואזור רביעי יכיל Web part שמטפל בהודעות לארגון.
לאתר אינטרנט שמשתמש ב-Web parts יש קטלוג Web parts והמשתמש יכול לבחור מקטלוג זה Web parts ולהוסיף אותם לדף.
המשתמש יכול גם להוריד Web parts מהדף, לשנות את מיקומם של ה-Web parts על הדף, לבחור צבעים עבורם, לערוך אותם, או ליצור חיבור ביניהם כך שביצוע פעולה ב-Web part אחד יגרום לשינוי תוכן ב-Web part אחר.
באמצעות Web parts יכול כל משתמש להתאים את האתר לצרכיו ולהעדפותיו.
ניתן גם לקבוע הרשאות כך שרק משתמשים מורשים כמו מנהלי האתר יוכלו לשנות את הדף עבור כלל הגולשים.
כאשר משתמש משנה את תוכן הדף, את סידורו ואת הצבעים, מידע על כך נשמר במסד נתונים שנמצא בשרת שבו נמצא אתר האינטרנט.
ואף אם המשתמש יצא מהאתר וסגר את הדפדפן, בפעם הבאה שייכנס לאתר, יראה את דף ה-Web part במראה האישי שבחר לעצמו.
המוצר הופיע לראשונה בשנת 2003 ב-SharePoint Services.
בשנת 2005 ב-NET Framework גרסה 2.0 נוסף מרחב השם System.Web.UI.WebControls.WebParts, המכיל סט מחלקות וממשקים המהווים פקדי Web parts.
באמצעות פקדים אלו ניתן ליצור דפי Web parts.
בישראל קיימת קהילת מומחים ענפה המתכנסת ביום שני האחרון של כל חודש במשרדי מיקרוסופט לטובת הרצאה מקצועית המועברת בכל מפגש על ידי מומחה אחר.
She's a Woman (בעברית: היא אישה) הוא שיר בסגנון רוק של להקת הביטלס, שנכתב על ידי פול מקרטני וג'ון לנון.
השיר יצא כבי סייד ל-"I Feel Fine" בצפון אמריקה, שם הופיע גם באלבום Beatles '65, שיצא בדצמבר 1964. השיר יצא ב-23 בנובמבר 1964 בבריטניה וב-26 בנובמבר בארצות הברית.
השיר הופק על ידי ג'ורג' מרטין ואורכו של השיר הוא 3:03.
השיר הגיע למקום הרביעי בבילבורד הוט 100 ולמקום השמיני בטופ 100 של קאש בוקס.
מקורו של השיר בניסיונו של מקרטני לכתוב שיר בסגנון של ליטל ריצ'רד.
המילים כוללות התייחסות ראשונה לסמים בשיר של הביטלס, עם השורה "Turn(s) me on" המתייחסת למריחואנה.
הביטלס הקליטו את השיר "She's a Woman" באוקטובר 1964, במהלך ההקלטות לאלבומם Beatles for Sale.
מקרטני הלחין אותו במהירות, וכתב את רוב השיר באולפני EMI זמן קצר לפני ההקלטה.
עם עיבוד דליל, גיטרת הקצב של ג'ון לנון שפוגעת בביטים, מה שמאפשר מקום לבס להיות במרכז ההקלטה.
הבס הבולט של מקרטני היה עד אז החזק ביותר שנשמע בהקלטה של הביטלס, וציפה לשורות הבס הבולטות שלו בשירים מאוחרים יותר.
השיר הופיע לאחר מכן באלבומי אוסף כגון המהדורה הבריטית של Rarities, Past Masters, Volume Two ו-Mono Masters.
פול מקרטני החל להלחין את המילים והלחן לשיר "She's a Woman" ב-8 באוקטובר 1964, באותו יום בו הוקלט, וסיים אותו במהירות.
בהופעתו בתוכנית הרדיו Top Gear ב-17 בנובמבר 1964, הוא הסביר שהיה לו רק "בערך בית אחד" מוכן בבוקר של הסשן, וסיים את שאר השיר בבת אחת באולפן.
בביוגרפיה המוסמכת שלו, "Many Years from Now", הוא כתב שהרעיון הראשוני עלה לו כשהסתובב ברחובות סנט ג'ונס ווד.
כשהוא משווה אותו ליצירתו הקודמת "Can't Buy Me Love", הוא מוסיף שהשיר היה ניסיון לכתוב "דבר בלוזי" בסגנון של אחד הזמרים האהובים עליו, ליטל ריצ'רד.
בריאיון משנת 1972, לנון מכיר בשיר כשיר של מקרטני, אך מציע כי ייתכן שהוא עזר באמצע.
השיר נכנס לאלבום Beatles '65 שהוקלט על ידי קפיטול בארצות הברית.
לשיר יצאו כמה גרסאות כיסוי שהמפורסמת היא של ג'ף בק באלבומו Blow by Blow.
פול מקרטני גם עשה גרסת כיסוי לשיר בשנת 1991. גם להקת הרוק הישראלית הצ'רצ'ילים עשתה גרסת כיסוי לשיר שיצאה כסינגל.
במדעי המחשב, P# (קרי: Sharp-P) היא מחלקת סיבוכיות המכילה את אוסף בעיות הספירה הקשורות לבעיות ההכרעה השייכות למחלקה NP.
בעיות רבות במדעי המחשב מנוסחות כבעיות הכרעה - בעיות שהתשובה להן היא "כן" או "לא".
למשל, האם ניתן לבחור תת קבוצה של קבוצת מספרים נתונה כך שאיבריה יסתכמו ל-0, האם עבור רשת כבישים שמחברת ערים קיים מסלול שמבקר בכל הערים, ובכל עיר בדיוק פעם אחת (זוהי הבעיה של מציאת מסלול המילטוני בגרף), האם פסוק לוגי כלשהו הוא ספיק (כלומר, יכול לקבל ערך אמת) וכדומה.
על בעיות מסוג זה ניתן לענות בקלות יחסית (כלומר, בחישוב המתבצע בזמן ריצה פולינומי) אם נתון פתרון עבורן - למשל, שאלת המסלול ההמילטוני נענית מיד אם מישהו מציג מסלול שכזה, שכן כל שיש לעשות הוא לבדוק שהמסלול שהוצג הוא אכן חוקי (מבקר בכל הערים ולא מבקר באף עיר פעמיים).
אוסף הבעיות שבדיקת פתרון מוצע עבורן היא קלה נקרא NP.
המחלקה P# עוסקת בשאלה מורכבת יותר: לא רק האם קיים או לא קיים פתרון, אלא כמה פתרונות קיימים.
בגרף יכול להיות יותר ממסלול המילטוני אחד, והבעיה המתאימה לבעיית המסלול ההמילטוני ב-P# שואלת כמה מסלולים שונים קיימים.
מכיוון שתשובה לבעיה הכמותית גוררת מיד תשובה לבעיית ההכרעה (אם קיים לפחות מסלול המילטוני אחד התשובה היא חיובית, ורק אם קיימים אפס התשובה היא שלילית) הבעיות הנמצאות ב-P# הן קשות לפחות כמו הבעיות המקבילות להן ב-NP.
בפרט, קיימות בעיות אשר ידוע להן פתרון יעיל, אך לבעיות המקבילות להן ב-P# לא ידוע פתרון יעיל.
ההגדרה הפורמלית של P# מבוססת על המושג של מכונת טיורינג לא דטרמיניסטית.
היא מוגדרת כקבוצת כל הפונקציות מהמספרים הטבעיים לעצמם המקיימות את התכונה הבאה:
הפונקציה f שייכת ל-P# אם קיימת מכונת טיורינג אי דטרמיניסטית שמספר מסלולי החישוב המקבלים שלה על קלט מסוים שווה לערך ש-f מחזירה עליו.
בניסוח פורמלי: קיימת M כך שאם , אז קיימים ל-M בדיוק y מסלולי חישוב מקבלים על הקלט x.
למשל, עבור הבעיה SAT#, שהיא בעיית הספירה של מספר ההשמות המספקות של פסוק לוגי, קיימת מכונת טיורינג כדלהלן: בהינתן הפסוק x, המכונה מנחשת השמה כלשהי, בודקת אם ההשמה מספקת את x ועונה בהתאם.
למכונה זו קיים מסלול חישוב מקבל לכל השמה מספקת של x, וכל מסלול חישוב מקבל מתאים להשמה שכזו, ולכן מספר מסלולי החישוב המקבלים על x במכונה זו הוא בדיוק מספר ההשמות המספקות את x.
בדומה למושג השלמות שקיים עבור המחלקה NP, כך קיים גם מושג של שלמות ב-P#.
כלומר, קיימות בעיות ב-P# שפתרון יעיל עבורן יבטיח פתרון יעיל לכל שאר הבעיות ב-P#.
בעיות ספירה רבות שגרסת ההכרעה שלהן היא NP-שלמה הן גם שלמות ב-P#.
כך, למשל, SAT# - בהינתן נוסחה מה מספר ההשמות המספקות שלה - היא P#-שלמה, וגרסת בעיית ההכרעה שלה, בעיית SAT, היא בעיה NP-שלמה ידועה על פי משפט קוק-לוין.
אולם קיימות מספר בעיות שגרסת ההכרעה שלהן היא ב־P בעוד גרסת הספירה היא P#-שלמה.
כך למשל בעיית מציאת מספר השידוכים המושלמים בגרף דו צדדי היא P#-שלמה, בעוד שבעית ההכרעה המקבילה לה - השאלה האם בגרף דו צדדי קיים שידוך מושלם - ניתנת לפתרון יעיל, כלומר ידוע שהיא שייכת ל-P.
בעיית ספירת השידוכים המושלמים היא הבעיה של חישוב פרמננטה של מטריצה שערכיה הן רק 0 ו-1 ולכן גם הבעיה הזאת היא P#-שלמה.
פתרון כל אחת מהבעיות שהן P#-שלמות בזמן יעיל יגרור בפרט את קיום השוויון P=NP.
ממשפט טודה עולה כי ההיררכיה הפולינומית PH מוכלת ב-.
כלומר, כל בעיה השייכת להיררכיה הפולינומית ניתן לפתרון בזמן פולינומי באמצעות אורקל לפתרון בעיה ב-P#.
כמו שראינו למעלה, בעיות ספירה הן בעיות קשות ביותר.
לכן בדרך כלל כשנרצה לספור את מספר הפתרונות של בעיה מסוימת, נעדיף להשתמש בפתרון מקורב.
פונקציה תיקרא c-מקרבת לפונקציה f אם לכל מתקיים
מקובל לדבר על ספירה מקורבת ראנדומית, כלומר תיקרא מקרבת לפונקציה f אם לכל מתקיים
ידוע שאם קיים לכל קירוב אז
She's So Unusual הוא אלבום הבכורה של הזמרת האמריקאית סינדי לאופר.
האלבום מכר מעל ל-16 מיליון עותקים בכל העולם, והוא האלבום הנמכר ביותר של לאופר ואחד האלבומים הנמכרים בעולם בעשור זה.
האלבום זיכה אותה בפרסים ומועמדויות רבים בטקס הגראמי 1985, ביניהם ההקלטה של השנה והמבצעת הווקאלית הטובה ביותר (שניהם עבור "Girls Just Want to Have Fun"), שיר השנה ("Time After Time"), אלבום השנה וזכייה כתגלית השנה.
האלבום דורג במקום ה-487 ברשימת "500 האלבומים הטובים ביותר" ובמקום 41 ברשימת "נשים ברוק: 50 האלבומים הטובים ביותר" של המגזין "רולינג סטון".
האלבום היה גם לאלבום הבכורה הראשון שהניב ארבעה להיטים שהגיעו אל החמישייה הראשונה של מצעד בילבורד: "Time After Time", "She Bop", "Girls Just Want to Have Fun" ו־"All Through The Night".
מקוםתאריםאוסטרליה7x פלטינהקנדה8x פלטינהצרפתפלטינהגרמניהפלטינהאיטליהפלטינהיפן3x פלטינההפיליפינים2x פלטינהשווייץפלטינהבריטניה2x פלטינהארצות הבריתפלטינה ×7
Shalom הוא אלבום הסולו הראשון של הזמר שלום חנוך.
האלבום ראה אור בשנת 1971 באנגליה.
לאחר כשלוש שנים של עבודה מצליחה ומוערכת עם השלושרים, אריק איינשטיין וחבורת לול בישראל, החליט חנוך לנסות להצליח גם מחוץ לישראל.
בסוף 1970 עבר יחד עם אשתו ובתו להתגורר בלונדון, העיר המרכזית בתעשיית המוזיקה באותם ימים.
לאחר כמה חודשי הסתגלות הצליחה אשתו ליצור קשר עם דיק ג'יימס , המייסד והבעלים של חברת התקליטים תקליטי DJM ומי שהיה האמרגן של הביטלס בעבר, ושל אלטון ג'ון עד 1976. לאחר שהאזין לשירים, הביע ג'יימס התלהבות והחליט להחתים את חנוך על חוזה הקלטות.
לאחר שלא היה מרוצה מהכותבים שהוצמדו לו, חנוך עצמו כתב תוך זמן קצר מילים באנגלית ל־11 מלחניו, והחל להקליט.
ג'יימס גייס את המפיק קפלן קיי, המעבד רוברט קירבי ואת טובי נגני האולפן של אותה תקופה, ביניהם קיילב קוואיי , דייב גלובר, איאן דאק ורוג'ר פופ, שעבדו עם אלטון ג'ון באלבומיו הראשונים, וזכו לפרסום עקב הצלחתו.
האלבום כלל חידושים באנגלית לשיריו של חנוך עם אריק איינשטיין: הקטע האינסטרומנטלי "פלסטלינה" הפך ל־"End of the Road", "אבשלום" הפך ל־"Here & Now", "אל תוותרי עליי" – ל־"Take Off My Shoes", ו"מאיה" תורגם לאנגלית.
בנוסף כתב שירים חדשים: "Peaceful Love" (שהפך ב־1976 ל"אהבה שקטה" של להקת תמוז), "You Do Need Sleep" (שהפך כעבור 26 שנה ל"מת לישון" והופיע באלבומו של חנוך ערב ערב), "So Long", "Never Kissed the Sun", "God Knows", "Lihi's Song" והשיר שהיה אמור להפוך ללהיט, "Under Tropical Moon Light".
על אף הביקורות הנלהבות של מגזיני המוזיקה באנגליה, האלבום לא הצליח מסחרית, ודיק ג'יימס (ששילם משכורת חודשית לחנוך) ביטל את החוזה ביניהם.
עד 1973 ניסה חנוך לעניין חברות תקליטים בצרפת ובאנגליה, אך לאחר שלא הצליח בכך חזר לישראל והקים יחד עם אריאל זילבר את להקת תמוז.
האלבום מעולם לא עבר לפורמט דיגיטלי – קיימים עותקים בודדים ממנו בפורמט ויניל, והוא נגיש כולו ביוטיוב.
שלום חנוך – שירה וגיטרה.
איין דק – כלי נשיפה.
Shalom TV הוא ערוץ טלוויזיה אמריקאי יהודי המשודר ברשתות הכבלים בארצות הברית.
הערוץ עוסק בתכנים יהודים, לא מזוהה עם זרם או ארגון מסוים בקהילה היהודית בארצות הברית.
כ-37 מיליון משקי בית אמריקאים וקנדים יכולים לקלוט את הערוץ דרך הכבלים.
"Shalom TV" עלתה לאוויר ב-31 באוגוסט 2006 בתשדירון וידאו.
שידורי הרשת כוללים כיסוי תקשורתי של האירועים המרכזיים בקרב קהל היעד של הקהילה היהודית בצפון אמריקה, ראיונות עם דמויות מרכזיות בקהילה זו, כמו גם עם דמויות מרכזיות בעולם היהודי בכלל, סדרות ייחודיות בנושאי לימוד עברית ותלמוד, ותוכניות מקור לילדים יהודים.
בערוץ תכנים העוסקים בתרבות יהודית, דת, בישול יהודי, ארץ ישראל, סרטים מישראל, תרבות יידיש, ראיונות עם אישי ציבור יהודים, תוכניות חינוכיות ותוכניות ללימוד עברית.
במהלך הבחירות לנשיאות ארצות הברית 2008, התראיין לערוץ סגן הנשיא לעתיד ג'ו ביידן, במטרה לפנות לקהל הבוחרים היהודי בארצות הברית.
בין מנהלי הרשת, הרב מרק גולוב, שייסד את הערוץ הראשון ברוסית בארצות הברית, עבור יוצאי ברית המועצות אשר היגרו משם לארצות הברית.
בראנפורד האמר, אשר ייסד את רשת הכבלים בפנסילבניה; כמו גם דייוויד ברוגונה אשר פעיל גם ברשתות פוקס ו-Showtime.
Shangó (שאנגו) הוא אלבום האולפן ה-13 של להקת סנטנה.
האלבום הגיע למקום ה-22 במצעד הבילבורד 200 של שנת 1982, הלהיט שבלט באלבום - "Hold On" זכה אף הוא במקום ה-15 במצעד הבילבורד 100 של אותה השנה.
ארמנדו פראזה - תופי בונגו, תופי קונגה, ושירה
אלכס ליגרטווד - גיטרה ושירה
גרג רולי - אורגן ושירה
אורסאס וילטו - טימבלס ושירה
Shaman (שָמַאן) הוא אלבום האולפן ה-19 של להקת סנטנה, האלבום יצא לשווקים ב-22 באוקטובר 2002. כבר בשבוע הראשון נמכרו כ-300,000 אלבומים.
האלבום הגיע למעמד פלטינה כפולה, לאחר שנמכרו למעלה מ-5,000,000 עותקים ברחבי העולם.
האלבום הגיע למקום הראשון במצעד הבילבורד 200 של שנת 2002. הלהיטים שבלטו באלבום הם: "The Game of Love", ו-"Why Don't You & I".
לעומת אלבום האולפן הקודם של סנטנה בו השתתפו זמרי רוק כאריק קלפטון ורוב תומאס, באלבום זה השתתפו אמני פופ, ראפ, והיפ הופ.
קרלוס סנטנה - גיטרה אקוסטית, גיטרה חשמלית, טימבלס, מקל גשם, קלידים, ושירה
קארל פראזו - תופי קונגה וכלי הקשה
"She's Leaving Home" (בעברית: "היא עוזבת את הבית") הוא שיר של להקת הביטלס, שנכתב על ידי ג'ון לנון ופול מקרטני ונושא את הקרדיט לנון-מקרטני.
השיר יצא לאור ב-1 ביוני 1967, ביחד עם האלבום Sgt.
לנון ומקרטני כתבו שיר זה בהשראת כתבה בעיתון הדיילי מירור, שסיפרה על מלני קו, נערה בת 17 שעזבה את בית הוריה ולא ידוע היכן היא נמצאת.
אף שמקרטני הצהיר כי תוכן השיר הוא בדוי לחלוטין, מלני קו טוענת כי השיר מדויק למדי.
בפועל קו לא הלכה להיפגש עם סוחר מכוניות כפי שנכתב בשיר, אלא עם החבר שלה שעבד בקזינו.
כמו כן, בניגוד לתיאור הבריחה מהבית בשעת בוקר מוקדמת בשיר, קו ברחה מהבית בצהריים בזמן שידעה ששני הוריה נמצאים בעבודה.
קו נמצאה לבסוף, לאחר 10 ימים, מפני שהיא סיפרה למישהו על כך שהיא נמצאת עם החבר שלה.
קו חזרה לבית הוריה כשהיא בהיריון, ועשתה הפלה.
בכתבה ממגזין הרולינג סטונס נטען שקו היא דוגמה מייצגת לכל הנערים והנערות באותה תקופה (שנות ה-60 של המאה ה-20) שרצו לברוח מהבית ומחייהם.
מקרטני מספר על תהליך כתיבת השיר:
בצירוף מקרים מוזר, קו ומקרטני למעשה נפגשו 3 שנים לפני כתיבת השיר בעת שמקרטני היה שופט אורח בתוכנית טלוויזיה בשם "Ready Steady Go!" ב-1963. במהלך התוכנית בחר מקרטני את קו כזוכה בתחרות ריקודים.
השיר מספר על נערה שעוזבת את ביתה מכיוון שאינה מרוצה מחייה.
הבתים של השיר מתארים את קו העלילה של כלל הדמויות, מצד אחד את הנערה והחששות שמלווים אותה, ומצד שני את ההורים והתמודדותם עם הבשורה שביתם ברחה מהבית.
הפזמון מתאר את קינתם של ההורים שלא מבינים מדוע בתם עזבה אותם אחרי שהשקיעו בה כל מה שיכלו במשך השנים.
+מצעדי כל הזמניםארגוןשםמיקוםכאן 88מצעד שירי הביטלס של כאן 8832
אמנים רבים ביצעו גרסאות כיסוי לשיר זה של הביטלס, בהם:
אסתר ואבי עופרים באלבומם "Up to Date" (1968).
ריצ'י הייבנס באלבומו Richard P.
קתי מק'קורד באלבומה "Kathy McCord" (1970).
סייריטה רייט באלבומה "Syreeta" (1972).
סטיבן טיילר, הבי ג'יז, ג'יי מקינטוש וג'ון וילר בסרט "Sgt.
בילי בראג וקארה טייווי באלבום שירי הביטלס "Sgt.
מק'קוי טיינר באלבום עיבודי הג'אז לשירי הביטלס (1995).
קרל דוי באלבומו "Together" (2002).
בראד מלדאו באלבומו "Day is Done" (2005).
קארי אנדרווד בגמר העונה השישית של "אמריקן איידול" (2007).
אל דימיולה באלבומו "All Your Life" "2013).
Shaqtin' a Fool היא פינה שבועית המשודרת בתוכנית Inside the NBA ברשת TNT.
הפינה שודרה לראשונה בעונת 12–2011 כששחקן העבר שאקיל אוניל הצטרף לפאנל התוכנית והיא הוכנה בידי מייק גולדפרב.
שם הפינה הוא משחק מילים על שמו של שאקיל והביטוי באנגלית "To Act a Fool", לנהוג כשוטה.
הפינה מציגה פספוסים ואירועים מצחיקים וביזאריים שקרו במהלך משחקי ליגת ה-NBA בשבוע החולף.
אוניל מגיש את הפינה ושאר חברי הפאנל (בדרך כלל קני סמית', צ'ארלס בארקלי וארני ג'ונסון) מספקים תגובות.
הפינה לרוב כוללת שחקני NBA אך למעשה היא לא מוגבלת וכוללת לעיתים גם מאמנים, שופטים, אוהדים, קמעות וכו'.
תוכנית רגילה מכילה 5 קטעים כשבכל קטע מהלך מבדר או אוסף של מהלכים.
בסוף כל עונה מצולם פרק סיכום עונה בו מוצגים "מהלכי העונה", ומוכרז "שחקן העונה" (Shaqtin' MVP).
מלבד פרקי הסיום, מפעם לפעם משודרים פרקים מיוחדים: פרק "אולסטאר", שמשודר מאז 2013, ומתייחס לאירועים ופספוסים שהתרחשו במהלך אירועי האולסטאר; פרק אמצע העונה, המשודר החל מעונת 2013/14, "The Shaqtin's" (כפארודיה על פרס האוסקר) ובו מחולקים פרסי אמצע העונה.
ב-11 בדצמבר 2014 שודר פרק שהורכב מפספוסים ישנים, משנות השמונים, התשעים וכן משנות האלפיים.
בנוסף הפרק כלל פספוסים של אוניל עצמו.
בכל קטגוריה שודרו חמישה קטעים (20 בסך הכל).
פרס "מצטיין העונה" (Shaqtin' MVP) מוענק כל עונה בפרק הסיכום שנערך לאחר הפלייאוף.
בשנתיים הראשונות הצופים נדרשו להצביע למהלך שהכי אהבו, השחקן שביצע את המהלך שזכה למספר הקולות הרב ביותר זכה בפרס.
החל מעונת 2013/14 הזוכה הוא השחקן עם הכי הרבה הופעות בפינה במהלך העונה, במקרה של שוויון תערך הצבעה בין הצופים והשחקן שיקבל יותר הצבעות יזכה בפרס.
לאורך התוכניות הרבו להתמקד בסנטר ג'בייל מגי ולהציגו בצורה נלעגת.
מגי אף זכה ב"פרס" מפעל חיים ובסיכומי שתי עונות הוכתר כ"שאקטין MVP".
בעונת 2015/16 התמקדה התוכנית בשחקן ג'יימס הארדן כאשר שמה ללעג את חוסר התפקוד שלו בהגנה.
"Shape of You" (בעברית: "הצורה שלך") הוא סינגל שבוצע על ידי הזמר והיוצר הבריטי אד שירן.
השיר יצא להורדה דיגיטלית ב-6 בינואר 2017 בתור הסינגל השני מתוך אלבום האולפן השלישי שלו ÷ (2017), יחד עם "Castle on the Hill".
השיר הגיע לראש המצעדים של 35 מדינות שונות, כולל בילבורד הוט 100, כמו גם בבריטניה, אוסטרליה וקנדה.
השיר שהה במקום הראשון במשך 16 שבועות רצופים בקנדה הוט 100.
בישראל השיר נחל הצלחה מסחררת ובמשך 14 שבועות היה השיר הלועזי המושמע ביותר בתחנות הרדיו, הישג שלא הושג על ידי אף אמן לועזי ואף ישראלי.
השיר נכנס היישר למקום הראשון במצעד השבועי של גלגלצ ושהה בו 10 שבועות רצופים - השיר השני שהצליח לעשות זאת אחריו הוא השיר Dance Monkey של הזמרת טונס אנד איי, הישג נדיר בתחנה.
בסוף שנת 2017 זכה השיר בתואר "שיר השנה" במצעד הפזמונים הבינלאומי השנתי של התחנה ואף זיכה את מבצעו בתואר "איש השנה" לשנה זו.
בנוסף הוא זכה במקום הראשון במצעד העשור של גלגלצ (שנערך בשנת 2019).
על פי נתוני מדיה פורסט, "Shape of you" הוא השיר המושמע ביותר בישראל לשנת 2017.
כמו כן, נכנס השיר לרשימת השירים הנמכרים ביותר בכל הזמנים בגרמניה.
ב-4 בינואר 2017 העלה שירן סרטון וידאו של שש שניות על רקע כחול לרשת החברתית, עם המילים "המועדון אינו המקום הטוב ביותר למצוא מאהב", שהן השורה הראשונה של השיר Shape of you.
ב-6 בינואר 2017, בעת תוכנית אירוח ברדיו 1, הסביר שירן ש-"Shape of You" נכתב במקור עם ריהאנה.
+מקבץ רשימות של גופים אשר דירגו את השיר "Shape of You"ארגוןרשימהמיקוםמקורבילבורד100 השירים הטובים ביותר לשנת 201741
ב-30 בינואר 2017, הווידאו קליפ הרשמי בכיכוב הרקדנית והדוגמנית האמריקאית ג'ני פגוסקי ומתאבק הסומו המקצועי יאמה ריוטה, פורסם בערוץ של שירן.
הקליפ צולם בעיר סיאטל, ובוים על ידי ג'ייסון קניג.
ב-8 במאי 2017, 97 ימים לאחר השקתו, הפך לאחד מהקליפים שהגיעו באופן המהיר ביותר ל-1 מיליארד צפיות ב-YouTube, וב-17 ביולי 2017, הקליפ צבר מעל 1.8 מיליארד צפיות באתר.
נכון לדצמבר 2025 יש לשיר למעלה מ-6.6 מיליארד צפיות ביוטיוב.
הקליפ הוא הסרטון הרביעי הנצפה ביותר ביוטיוב.
Shave It (בעברית: גלח את זה) הוא שיר של הדי ג'יי והמפיק הרוסי-גרמני זד.
השיר הופק ונכתב על ידי זד, ופורסם ב-4 באוקטובר 2011 באמצעות חברת התקליטים של סקרילקס, האווסלה.
השיר הגיע למקום הרביעי במצעד שירי הדאנס למועדונים בבילבורד, ב-3 במרץ 2012. מיני-אלבום הכולל רימיקסים של קסקייד, טומי טראש, ו-501 – פורסם ב-8 בנובמבר 2011, תחת הכותרת: Shave It – The Aftershave.
הגרסה החלופית של השיר, "Shave It Up", נכלל באלבום הבכורה של זד, Clarity.
הגרסה המורחבת פורסמה באופן בלעדי ב-Beatport ב-22 באוקטובר 2012. עוד שיר של זד המשלב שימוש ב-"Shave It" הוא "Hourglass" (בהשתתפות LIZ), הרצועה הקודמת ל-"Shave It Up" ב-Clarity.
לאחר 4 דקות של החלק העיקרי של השיר, הוא הופך להיות 1:15 דקות של הקדמה ל-"Shave It Up".
הקליפ לשיר בוים על ידי שון סטיגמייר, הופק על ידי מייק לונגנבץ' ופורסם ב-1 בנובמבר 2011.
Shania: Still the One הוא רצף הופעות של הזמרת שאניה טוויין (המכונה "רסידנסי") במהלכה הופיעה בסדרה של הופעות באולם הידוע The Colosseum at Caesars Palace שבנבדה לאס וגאס בו אמנים שונים נוטים להופיע שם בתקופות ממושכות לאורך השנים.
ההופעות החלו ב-1 בדצמבר 2012 והסתיימו ב-13 בדצמבר 2014 במהלכם הופיעה טוויין 105 פעמים וגרפה 43.5 מיליון דולר.
המופע נוצר על ידי טוויין עצמה, הופק על ידי AEG Live ובוים על ידי ראז' קפור.
מטרת המופע לטענת המפיקים היא: "לקחת את המעריצים למסע מרהיב בשלבים השונים בחייה של שאניה והקריירה שלה בערב בלתי נשכח מלא מוזיקה, חוויות רב חושיות ויזואליות, אופנה ודברים בלתי צפויים".
ב-8 ביוני 2011 הודיעה טוויין על המופע במסיבת עיתונאים.
במהלך מסיבת העיתונאים אמרה על המופע: "תנו לדמיון שלכם להשתולל", "אני הולכת להשתגע מבחינה יצירתית".
בנוסף היא אמרה כי שנה זו הייתה "שנת ריפוי" עבורה בעקבות הדברים שאירעו בחייה האישיים, כמו הגירושים והמחלה במיתרי הקול שלה.
המופע נוצר על ידי טוויין עצמה, הופקה על ידי AEG Live ובוימה על ידי ראז' קפור.
במאי המופע הוסיף ואמר: "שאניה רוצה שהמעריצים שלה יחלקו את רוחה ואת הלהט שלה ב-4 ממדים והמופע הזה יתפוס את המהות, הנשמה וההשראה של שאניה והמוזיקה והלימוד הנצחיים שלה שהובאו לחיים עם יופי יוצא דופן וחזות חזותית אינטנסיבית.
זה יהיה שילוב אינטנסיבי של מוזיקה, פנטזיה, מחזה ויופי שברירי של הטבע שהובאו יחד בלילה של בידור בלתי נשכח."
על מנת להתגבר על הדיספוניה הקולית שלה (מחלתה במיתרי הקול) אמרה טוויין: "אני נזהרת מאוד, אני עושה הרבה מקלחות אדים ובט מידלר המליצה על כמה תרסיסים.
כולם נתנו לי את הטיפים הקטנים שלהם ואני פשוט מקפידה מאוד ומטפלת בעצמי".
מארק בוור היה מעצב התלבושות של המופע איתו עבדה טוויין כבר במהלך 15 שנים.
חלק מהתלבושות במופע שאבו השראה מקליפים והופעות קודמות של טוויין כמו למשל הכובע אותו חבשה בקליפ של השיר "" או הגלימה מהקליפ של השיר "That Don't Impress Me Much" אשר עוצבה בגרסה שונה.
במהלך השנתיים בהם הופיעה, גרפה טוויין 43.5 מיליון דולר ומכרה 346,021 כרטיסים.
רשימה זו נכונה נכון להופעה אשר התקיימה ב-1 בדצמבר 2014:
"Carrie Anne" (בשיתוף עם ריאן דן)
יוצרת המופע ומפיקה בפועל - שאניה טוויין
עיצוב הפקתי - מייקל קוטן
עיצוב תאורה - פיטר מורס
"Shallow" (בעברית: "רדוד") הוא סינגל, שנכתב ומבוצע על ידי הזמרת האמריקאית ליידי גאגא ושחקן הקולנוע האמריקאי בראדלי קופר.
הוא הופץ באמצעות אינטרסקופ רקורדס ב-27 בספטמבר 2018 כסינגל הראשי מפסקול סרט הדרמה הרומנטית המוזיקלית, כוכב נולד, A Star Is Born 2018 השיר נכתב על ידי גאגא עם אנדרו וויאט, אנתוני רוסומנדו ומארק רונסון, והופק על ידי גאגא ובנג'מין רייס.
השיר נשמע שלוש פעמים לאורך הסרט, באופן בולט ביותר במהלך רצף, כאשר דמותו של קופר (ג'קסון מיין) מזמינה את דמותה של גאגא (אלי) לבצע אותו על הבמה.
הסצנה צולמה בפני קהל חי בתיאטרון היווני בלוס אנג'לס.
"Shallow" הוא רגע מכריע בסרט כוכב נולד, מכיוון שהוא מדבר על השיחות של אלי וג'קסון.
גאגא כתבה אותו מנקודת מבטה של אלי, כשבטקסט הגיבורים שואלים זה את זו אם הם מסתפקים במי שהם.
השיר הוא בלדת כוח רוקית בה גאגא וקופר שרים לסירוגין ועובר בהדרגה לעבר מקהלת הסיום בשיאו עם הופעה ווקאלית של גאגא.
ההקלטה כוללת צלילי רעש קהל ומחיאות כפיים.
הוא הושמע בהקרנת בכורה בתוכנית הרדיו של זאני לואו תוך כדי שהוא נותן ראיון על הסרט.
כמו כן הופץ וידאו קליפ נלווה המציג את דמויותיהם של גאגא וגם של קופר מבצעות את "Shallow" יחד על הבמה שצבר מעל מיליארד צפיות ביוטיוב.
"Shallow" זכה לשבחים רבים ממבקרי המוזיקה, ששיבחו את קולה של גאגא, את האופי הדרמטי של ההרכב וכתיבת השיר.
מבחינה מסחרית, השיר זכה להצלחה בין לאומית והגיע לראש המצעד ביותר מ-20 מדינות בהם מצעד הבילבורד הוט 100 בארצות הברית, ולעשירייה הראשונה במקומות נוספים.
הוא זכה בפרסים רבים ביניהם פרס האוסקר לשיר המקורי הטוב ביותר, פרס גלובוס הזהב לשיר המקורי הטוב ביותר, פרס "BAFTA" למוזיקה הקולנועית הטובה ביותר ופרס איגוד מבקרי הקולנוע האמריקאי לשיר הטוב ביותר.
הוא הועמד ל-4 מועמדויות לפרסי גראמי, כולל שיא השנה ושיר השנה וזכה בפרס צמד הפופ הקבוצתי הטוב ביותר והשיר הטוב ביותר שנכתב עבור מדיה חזותית.
נכון לשנת 2021, "Shallow" מוכתר כשיר עם מספר זכיות הפרסים הרב ביותר בהיסטוריה עם מעל ל-32 זכיות וכשיר ה-27 המוזרם ביותר בספוטיפיי.
"Shallow" היה בין השירים הראשונים שכתבו גאגא, רונסון, אנתוני רוסומנדו מהלהקה "Dirty Pretty Things", אנדרו וויאט ומייקה סנו.
היא ניגנה את הלחן למשתפי הפעולה שלה שנתיים קודם לכן באולפן הקלטות במאליבו.
כאשר לוקאס נלסון הצטרף במהלך התפתחות הפסקול, צליל השיר החל להתפתח.
נלסון השתמש בלהקה שלו, "Promise of the Real", כלהקה של ג'קסון (קופר) בסרט.
בהשראתו של אריק קלפטון, הוא הוסיף מבוא קצר לגיטרה אקוסטית בתחילת "Shallow", כשהוא מרגיש שהוא עומד בניגוד לשירה החזקה של גאגא שאחריו בהמשך השיר.
גאגא הלך לאולפני "EastWest Studios" כדי לעזור לנלסון בשיר ולביים את הלהקה.
מאוחר יותר אמר על עבודתם המשותפת כי, "עשינו זאת בסטודיו על סמך החזון שהיה לנו".
בנוסף להפקת השיר עם גאגא, בנג'מין רייס הקליט אותו באולפני "EastWest" ו-"The Village West" בלוס אנג'לס, בסיוע בודנר ואלכס ויליאמס.
טום אלמהירסט הפיק את השיר באולפני "Electric Lady" בניו יורק.
הוא תוכנן על ידי ברנדון בוסט ונשלט על ידי רנדי מריל באולפני סטרלינג סאונד.
רונסון הקליט מחדש גם גרסה משנות השמונים של "Shallow" בליווי תופים גדולים, היא שימשה בסרט כאשר אלי משחקת בפורום, בעוד שג'קסון הורג את עצמו.
גאגא תיאר את "Shallow" כרגע מרכזי בסרט כוכב נולד, מכיוון שדיבר על השיחות של אלי וג'קסון ועל ה-"צורך והדחף שלהם להעמיק ולהתרחק מהאזור הרדוד במערכת היחסים ביניהם", פרשנות אשר הוכרה על ידי המבקרים.
גאגא הסבירה בראיון שהם כתבו את השיר מנקודת מבטה של אלי וכיצד הוא הפך לחלק מהסיבה שהם מתאהבים.
"כשכתבתי מוזיקה לסרט נאלצתי לחשוב על אלי כאילו היא לא אני.
הלכתי עם סאונד בשבילה, אפילו בתחום הפופ, זה לא דומה לשום דבר שהוצאתי אי פעם בעבר" היא הבהירה.
מפגשי כתיבת השירים כללו את גאגא מנגנת בפסנתר ואת רונסון, וויאט ורוסומנדו בגיטרה כשניסו להמציא את פסוקיו.
רונסון הסביר שהטיוטה המקורית של התסריט גרמה לג'קסון למות בטביעה, מה שהביא את גאגא לכתוב את המילים "אני מחוץ לצפייה העמוקה בזמן שאני צוללת פנימה".
בתחילה, "Shallow" היה שיר קרדיטים לסוף הסרט, אך כשהתסריט שונה הוא הפך לשיר אהבה על ג'קסון ואלי.
כשראה את הטריילר הראשון של הסרט, החליט רונסון לא לשכלל את השיר יותר ושמר אותו כתמהיל הסופי.
מבחינת גאגא, אופי השיחה של המילים עזר להקים את האריה של "Shallow", אותה הקליטה בקול שווי.
מאוחר יותר, היא גם העלתה הצגה על מילות השיר.
גאגא שיתפה פעולה עם מארק רונסון, איתו הפיקה את אלבום האולפן החמישי שלה, Joanne משנת 2016, כדי לפתח את הפסקול A Star Is Born לסרט כוכב נולד.
האלבום Joanne הכיל שירי קאנטרי רוק ובלדות "טוויאנג'ר" כמו "Million Reasons" ואת סינגל הכותרת שלו, "Joanne" שהשפיעו על כתיבת השירים בפסקול.
בסרט, לאחר שפגש את דמותה של גאגא (אלי), דמותו של בראדלי קופר (ג'קסון מיין) הוא מדבר איתה על מוזיקה והחלומות שלהם.
אלי מודה בפניו שהיא כתבה שיר ושרה אותו בקצרה לג'קסון.
מילותיו הופכות לבסיס של "Shallow", שהגרסה המלאה שלו משמשת כהופעתו של ג'קסון גאשר הוא עולה לבמה בתיאטרון היווני בלוס אנג'לס ושר את משפטי הפתיחה שלו.
הוא הזמין את אלי לבוא להופעה שלו, ואמר לה שהוא יבצע לראשונה את השיר וסידר אותו מחדש לקראת ביצועו בקונצרט.
לפני הפסוק השני אלי אוזרת אומץ לעלות על הבמה ולשיר את "Shallow".
ההופעה שלהם הופכת לוויראלית ומשיקה את קריירת המוזיקה שלה.
השיר הופך למרכיב מרכזי בקונצרטים שלה, ומשמש בקצרה בפעם השלישית כשהיא שרה אותו בפורום.
כדי לצלם את הרצף "Shallow" מילא קופר את התיאטרון היווני בכ-2,000 מעריציה של גאגא ואז הקליט את השיר.
בעקבות הצילומים, אירחה גאגא את להקת הרוק, "Lukas Nelson & Promise of the Real" שניגנה עבור הקהל גרסאות פסנתר לשיריה הישנים.
"Shallow" נשמע לראשונה במהלך טריילר לסרט כוכב נולד ביוני 2018, שם הוא הופיע בסביבות הדקה ה-1:46 שלו, כאשר גאגא מתחילה לשיר את המקהלה האחרונה.
הטריילר הפך מיד לממים רבים באינטרנט.
שבוע לפני יציאתו של הסרט, אינטרסקופ רקורדס אישרה כי "Shallow" יופץ כסינגל הראשון מהפסקול ב-27 בספטמבר 2018. גאגא שהתראיינה לסרט, השיר הוקרן בבכורה בתוכנית הרדיו, "Beats 1".
הווידאו קליפ של השיר הראה את גאגא וקופר שרים את "Shallow" על הבמה, עם סצנות מתוך כוכב נולד.
השיר הופץ להורדה דיגיטלית לחנות אייטונס, ספוטיפיי, יוטיוב ותחנת הרדיו "BBC Radio 2" שהשמיעה את השיר ב-13 באוקטובר 2018. בארצות הברית, "Shallow" נשלח לרדיו העכשווי למבוגרים ב-15 באוקטובר 2018, ולמחרת הוא התווסף לפאנלי הרדיו הלהיטים העכשוויים.
בלדת הכוח המושפעת מז'אנר הקאנטרי, והפולק-פופ, "Shallow" מציג בעיקר את הגיטרה האקוסטית של נלסון עם קטעי השירה של קופר וגאגא.
שאר הנגנים כוללים את ג'סי זיבנברג על גיטרת הפלדה, אנתוני לוגרפו בתופים, קורי מק'ורמיק על הבס, אלברטו בוף על המקלדות ואדוארדו 'טאטו' מלגר מבצע כלי הקשה.
ההקלטה שזורה בצלילי רעש ומחיאות כפיים של הקהל.
השיר מוגדר בחתימת זמן משותף ומורכב במפתח של מז'ור עם קצב מתון של 96 פעימות לדקה.
הוא עוקב אחר התקדמות אקורדים של Em7 – D / F♯ – G5 – C – G5 – D, כאשר טווח הקול של גאגא משתרע בין התו הנמוך של G3 לתו הגבוה של D5.
קופר פותח את הפסוק הראשון בשירה "תגידי לי משהו, ילדה" בקול מאופק.
גאגא מצטרפת אליו בפסוק השני, מתחברת במה שמתואר על ידי פיצ'פורק כ-"קול חסון".
כאשר השיר נע בהדרגה לעבר המקהלה האחרונה, בליווי מכונת תופים וגיטרת פלדת דוושה.
גאגא שרה שירה "שואגת", תוך כדי הרמוניה במילותיה "האא-אה-אה-אה, האאוואאא, הא-אה-אה-אהה".
השיר מסתיים במעבר למקהלה האחרונה כשהיא שרה את השורות: "אני מחוץ לקצה העמוק / צפה כשאני צוללת / לעולם לא אפגוש את הקרקע / התרסקתי על פני השטח / איפה שהם לא יכולים לפגוע בנו / אנחנו רחוקים מלהיות רדודים עכשיו".
מאמר בעיתון הגרדיאן ציין כי "Shallow" מתאר את מימושם העצמי של הגיבורים במצבם הנוכחי ומדבר למען אלה, שהחיים לא תמיד היו הוגנים או חביבים כלפיהם".
מבחינת גאגא, הקשר והדיאלוג בין ג'קסון לאלי הם שהפכו את "Shallow" למשפיע.
רונסון האמין שעבודה עם גאגא על Joanne איפשרה לה להתעמק בכתיבת שירים אישית יותר עם "Shallow".
במילותיו יש שתי דמויות ששואלות זו את זו אם הן מרוצות להיות מי שהן.
הן מפגינות מודעות עצמית, ומתארות את "הרווחים והכאבים של הכוכבים", ואת ההתמכרות בשורות, "בכל התקופות הטובות, אני מוצא את עצמי משתוקק לשינוי, ובתקופות הרעות אני חושש מעצמי".
כותבי השירים טוענים כי המטפורה הטבועה במילים יכולה להיות מילולית, כמו גם על כאב לב, התמכרות או חלומות מתנפצים.
הזמר והיוצר סטיבן רונסן טען כי הוו של "Shallow" מבוסס על אותו רצף התקדמות בן שלושה צלילים - G, A, B - מתוך השיר שלו "Almost" משנת 2012. רונסן ועורך דינו, מרק ד.
שיריאן, מבקשים סכום של מיליוני דולרים בהסדר.
גאגא שכרה את עורך הדין אורין סניידר, שאמר כי "מר רונסן ועורך דינו מנסים להרוויח כסף קל על חשבון הגב של אמנית מצליחה.
הוא הוסיף כי "אם מר שיריאן ימשיך לעסוק בתיק זה, ליידי גאגא תילחם בו נמרצות ותנצח אותו".
"Shallow" זכה לשבחי ביקורת נרחבים ביציאתו.
ניקול אנגלמן ממגזין הבילבורד תיארה את השיר כבלדה חזקה ו-"דואט מדהים שמציג הרמוניה מרשימה בין גאגא לקופר".
קארי ויטמר מהאתר Business Insider, השוותה את השירה של קופר לאלה של הזמר והיוצר אדי ודר.
ויטמר הרגיש שהם משלימים את "הקול המעצים והמובהק" של גאגא.
מספר מבקרים סברו כי "Shallow" ראוי למועמד לפרס האוסקר לשיר המקורי הטוב ביותר.
איב ברלו מגוף החדשות פיצ'פורק שיבח את הופעתה של גאגא, וציין כי הנושא "עשוי להתגלות כקודקודה של גאגא עצמה באור הזרקורים, והשלמתה לסופרסטאר של מצעדים ומסך".
היא כתבה שאף על פי שלקופר לא היה "את הצניחה העמוקה של קריס קריסטופרסון (שגילם את הדמות הגברית הראשית בסרט משנת 1976) הוא מושך את הכובד הנדרש עבור ליידי גאגא".
בן ביומונט-תומאס מהעיתון הבריטי הגרדיאן "ציין כיצד" רגעים לפני שהיא מקפיצה את האוקטבה למקהלה הגדולה, פניה של גאגא "מנצנצים באימה", והוסיף שהשיר "נוקשה אך חזק, ומצטיין באמת".